**Broj: 06/3-01-011/24-9344/2**

**Podgorica 10. decembar 2024. godine**

Na osnovu člana 133 Opšteg zakona o obrazovanju i vaspitanju („Službeni list RCG“, br. 64/02, 31/05 i 49/07 i „Službeni list CG“, broj 45/10, 45/11, 39/13, 47/17, 59/21, 76/21,146/21, 3/23 i 84/24), člana 9 Pravilnika o bližim kriterijumima, visini i uslovima za dodjelu stipendija talentovanim učenicima osnovne i srednje škole („Službeni list CG“, br. 59/23 i 65/24) i Konkursa o dodjeli stipendija talentovanim učenicima za školsku 2024/25. godinu, Komisija za dodjelu stipendija talentovanim učenicima, donijela je

**O D L U K U**

**o proširenju rang liste stipendija talentovanim učenicima za školsku 2024/25. godinu**

1. Odobrava se proširenje rang liste za dodjelu stipendija talentovanim učenicima za školsku 2024/2025. godinu, i to:

* učenicima iz umjetničke grupe predmeta - 7 stipendija;
* učenicima iz prirodne grupe predmeta - 7 stipendija;

1. Odluka stupa na snagu danom donošenja.

**O b r a z l o ž e nj e**

U skladu sa članom 7 Pravilnika o bližim kriterijumima, visini i uslovima za dodjelu stipendija talentovanim učenicima osnovne i srednje škole, Ministarstvo prosvjete, nauke i inovacija raspisalo je Konkurs za dodjelu stipendija talentovanim učenicima za školsku 2024/25. godinu, na internet adresi Ministarstva, 25. jula 2024. godine i dnevnim štampanim medijima.

Rješenjem broj: 06/3-01-609/24-8686/3 od 6. novembra 2024. godine, imenovana je Komisija za dodjelu stipendija talentovanim učenicima za školsku 2024/2025. godinu, sa zadatkom da utvrdi ispunjenost uslova za dodjelu stipendija, kao i da napravi rang listu i donese odluku o dodjeli stipendija talentovanim učenicima.

Komisija je primila i obradila ukupno 348 zahtjeva za dodjelu stipendija talentovanim učenicima za školsku 2024/25. godinu, a u skladu sa Konkursom, dodijeljuje 118 stipendija. Prednost su imali kandidati sa boljim uspjehom u prethodnoj godini školovanja i osvojenim nagradama na državnim i/ili međunarodnim takmičenjima. Kriterijumi za dodjelu stipendija vrednovani su prema čl. 4 i 5 Pravilnika, dodjeljivanjem bodova za opšti uspjeh u školskoj 2023/24. godini i za osvojena mjesta na državnim i/ili međunarodnim takmičenjima.

Komisija je nakon obrade podataka i utvrđene rang liste Odlukom broj 06/3-01-011/24-9344/1 od 27. novembra 2024. godine dodijelila 104 stipendije.

Nakon završenog postupka dodjele, komisija je utvrdila da nije dodijeljeno 14 stipendija, u društvenoj grupi predmeta, za učenike osnovne škole (samo jedan prijavljeni kandidat). S tim u vezi, Komisija je donijela odluku da se preostale stipendije dodijele proporcionalno, odnosno da se za 7 stipendija iz prirodne grupe predmeta i 7 stipendija iz umjetničke grupe predmeta proširi lista, tako da učenici koji su ispunili sve uslove, ostvare pravo na stipendiju.

Na taj način preostale stipendije bi se ravnomjerno raspodijelile među najboljim učenicima iz navedenih grupa, čime će se obezbijediti da svi talentovani učenici dobiju podršku i mogućnost daljeg obrazovanja i razvoja, a istovremeno ne prekorači konkursom predviđen broj stipendija i Budžetom planirana sredstva.

Saglasno navedenom, u skladu sa sredstvima planiranim Budžetom Crne Gore za 2024. i 2025. godinu odobrava se proširenje liste dobitnika stipendija, kao u dispozitivu.

Prilog: rang lista – sastavni dio odluke.

Komisija za dodjelu stipendija talentovanim učenicima